हने हुए वे उल्टे पाँव वापस लौट आए थे - अम्मा, तुम रो रही हो-क्यों अम्मा, तुम्हें हमारी कसम है। अगर तुमने सच-सच नहीं बताया तो हम घर से बाहर कदम नहीं रखेगे... नानी ने जल्दी से अपनी आँखे पोंछ ली थीं - बहुत दुःख मिला है बबुआ अब सुख के दिन लौटेंगे न, तो भगवान को मना रहे थे कि किसी की बुरी दीठ नहीं लगे !
मामीजी बयाह कर आईं तो नानी ने संदूक खोलकर नाना के दिए हुए कनपासे उनकी हथेली पर रख दिय थे-तहार ससुरजी के निशानी दुलहिन... !
मामी को आए साल भर भी नहीं बीता था - नानी के पास खबर आई थी - कुमुदिनी अस्पताल में भरती है, तुरत आ जाएँ... ! घर-गृहस्थी का सारा भार मामी पर डालकर नानी अकेली ही दानापुर गई थीं। हमरा गोदी मा बचिया के देह छूटल दुलहिन-जवना कोख से जनम देले रहलीं-ओही कोख में उनकर माटी सहेज के रात भर अस्पताल में बइठल रहलीं ! चार गो चिरई-चुरमुन छोड़ के हमार बचिया आँख मूँद ले लीं।
दामाद की पीड़ा को अपनी पीडा़ मानकर उन्होंने बेटे के सामने प्रस्ताव रखा था - छोटे-छोटे बच्चे माँ के बिना बिलख रहे हैं। बबुआ, मेरा वहाँ रहना जरूरी है। घर दुलहिन देख लेंगी, हम भी बीच-बीच में गाँव आते रहेंगे।
मामाजी ने राय दी थी-क्या ऐसा नहीं हो सकता कि बच्चों को यहीं गाँव में ले आया जाए... । तुम्हारा वहाँ रहना... गाँववाले क्या कहेंगे अम्मा?
नानी के तर्क से वे परास्त हो गए थे - तुम्हारे रामबिलास काका जेहल की कैद से छूट गए हैं। उनकी नीयत की खोट पहले से चौगुनी हो गई है बबुआ, बेटी के अबोध बच्चों को यहाँ रखना खतरे से खाली नहीं है - यह गेहुँ अन साँप कब फन काढ़कर किधर से हमें डँसेगा-इसकी खबरदारी रखना होगी। तुम और दुलहिन भी खूब होशियारी से रहना।
आपन आत्मा के गवाही मान के हम फैसला कइलीं दुलहिन... !
गाँव-जवार की उचित-अनुचित 